Document ID: 32014D0126

POLIITIKA- JA JULGEOLEKUKOMITEE OTSUS EU OPERATIONS CENTRE/1/2014,
27. veebruar 2014,
Aafrika Sarvel läbi viidavate ühise julgeoleku- ja kaitsepoliitika missioonide ja operatsioonide jaoks loodud ELi operatsioonide keskuse juhataja ametisse nimetamise kohta
(2014/126/ÜVJP)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artikli 38 kolmandat lõiku,
võttes arvesse nõukogu 23. märtsi 2012. aasta otsust 2012/173/ÜVJP ELi operatsioonide keskuse kasutuselevõtmise kohta Aafrika Sarvel läbi viidavate ühise välis- ja julgeolekupoliitika missioonide ja operatsioonide jaoks, (1) eriti selle artiklit 3,
ning arvestades järgmist:
(1)
Nõukogu otsuse 2012/173/ÜVJP artikli 3 lõike 1 alusel nimetati (mereväe) kapten Ad VAN DER LINDE ELi operatsioonide keskuse juhatajaks kuni 23. märtsini 2014.
(2)
Nõukogu muutis otsusega 2013/725/ÜVJP (2) otsust 2012/173/ÜVJP. Artikli 3 lõike 1a kohaselt on poliitika- ja julgeolekukomiteel volitus teha kooskõlas aluslepingu artikliga 38 otsuseid ELi operatsioonide keskuse tulevaste juhatajate nimetamise kohta.
(3)
Hispaania tegi 28. novembril 2013 ettepaneku nimetada pärast (mereväe) kapten Ad VAN DER LINDE ametiaja lõppemist ELi operatsioonide keskuse juhatajaks (mereväe) kapten Francisco CORNAGO.
(4)
ELi sõjaline komitee jõudis 19. detsembril 2013 kokkuleppele, et soovitab poliitika- ja julgeolekukomiteel nimetada ELi operatsioonide keskuse juhatajaks (mereväe) kapten Francisco CORNAGO,
ON VASTU VÕTNUD KÄESOLEVA OTSUSE:
Artikkel 1
Käesolevaga nimetatakse Aafrika Sarvel läbi viidavate ühise julgeoleku- ja kaitsepoliitika missioonide ja operatsioonide jaoks loodud ELi operatsioonide keskuse juhatajaks alates 24. märtsist 2014 (mereväe) kapten Francisco CORNAGO.
Artikkel 2
Käesolev otsus jõustub 24. märtsil 2014.
Brüssel, 27. veebruar 2014

Labels: 18
15